24. 3. 87 De Europæiske Fællesskabers Tidende Nr. L 80/1 (Retsakter hvis offentliggørelse er obligatorisk) RÅDETS FORORDNING (EØF) Nr. 824/87 af 19. marts 1987 om ændring af forordning (EØF) nr. 8/81 om Grækenlands afsætning af græske lagre af råtobak, der stammer fra høståret forud for tiltrædelsen RÅDET FOR DE EUROPÆISKE FÆLLESSKABER HAR — under henäsning til traktaten om oprettelse af Det europæiske økonomiske Fællesskab, under henvisning til akten vedrørende Grækenlands tiltrædelse, særlig artikel 72, stk. 1, under henvisning til forslag fra Kommissionen, og ud fra følgende betragtninger : I henhold til tiltrædelsesaktens artikel 88 skal Den hellenske Republik for egen regning fuldstændigt afvikle ethvert lager af tobak i Grækenland, som hidrører fra en høst forud for høsten 1981; i henhold til forordning (EØF) nr. 8/81 (!) skal de pågæl- dende lagre, der ejes eller opbevares af EOK (det nationale tobakskontor), være fuldstændigt afviklet inden den 1. januar 1987; det har ikke været muligt at afsætte den pågældende tobak som helhed inden fristens udløb ; denne frist bør derfor forlænges ; som følge af de kvalitative egenskaber hos den tobak, der endnu ikke er afsat, vil en del af de pågældende lagre  sandsynligvis ikke kunne afsættes på markedet ; der bør derfor åbnes mulighed for, at Den hellenske Republik kan destruere disse mængder — UDSTEDT FØLGENDE FORORDNING : Artikel 1 I artikel 3 i forordning (EØF) nr. 8/81 foretages følgende ændringer : 1. I stk. 2 ændres datoen »1. januar 1987« til »1. januar 1989«. ] 2. Følgende indsættes som stk. 6: »6 — Grækenland kan ligeledes destruere alle eller en del af de mængder, der skal afsættes. De destruerede mængder kan være større end de mængder, der følger af anvendelsen af stk. 3.« Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. januar 1987. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. marts 1987. () EFT nr. L ] af 1. 1. 1981, s. 12. På Rådets vegne M. SMET Formand